A Bizottság határozata
(2003. július 3.)
a harmadik országból behozott állatok és állati termékek állat-egészségügyi ellenőrzésére jóváhagyott állat-egészségügyi határállomások jegyzékének összeállításáról szóló 2001/881/EK határozat és az ANIMO számítógépes hálózat egységeinek felsorolásáról szóló 2002/459/EK határozat módosításáról
(EGT vonatkozású szöveg)
(2003/506/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre [1], és különösen annak 6. cikke (2) bekezdésére,
tekintettel a legutóbb a 96/43/EK irányelvvel [2] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [3], és különösen annak 6. cikke (4) bekezdésére,
mivel:
(1) A legutóbb a 2002/986/EK határozattal [4] módosított 2001/881/EK bizottsági határozat [5] által, a harmadik országból behozott állatok és állati termékek állat-egészségügyi ellenőrzésére jóváhagyott állat-egészségügyi határállomások jegyzékét, amely tartalmazza valamennyi állat-egészségügyi határállomás ANIMO egységszámát, naprakésszé kell tenni, különösen az egyes tagállamokban történt változások és a közösségi vizsgálatok figyelembe vétele érdekében.
(2) Az ANIMO egységek 2002/986/EK határozattal módosított 2002/459/EK bizottsági határozatban [6] foglalt jegyzékét, amely tartalmazza az összes közösségbeli állat-egészségügyi határállomás ANIMO egységszámát, megfelelően módosítani kell, minden vonatkozó változás figyelembevétele, valamint a 2001/881/EK határozatban foglalttal azonos jegyzék fenntartása érdekében.
(3) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/881/EK határozat mellékletének helyébe az e határozat I. mellékletében foglalt szöveg lép.
2. cikk
A 2002/459/EK határozat melléklete e határozat II. mellékletével összhangban módosul.
3. cikk
Ennek a határozatnak a tagállamok a címzettjei.
Kelt Brüsszelben, 2003. július 3-án.